Document ID: 32002R0264

Komission asetus (EY) N:o 264/2002,
annettu 13 päivänä helmikuuta 2002,
lampaan- ja vuohenliha-alan palkkiojärjestelmän soveltamista koskevista siirtymäsäännöksistä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon lampaan- ja vuohenliha-alan yhteisestä markkinajärjestelystä 19 päivänä joulukuuta 2001 annetun neuvoston asetuksen (EY) N:o 2529/2001(1) ja erityisesti sen 30 artiklan,
sekä katsoo seuraavaa:
(1) Asetuksen (EY) N:o 2529/2001 3 artiklassa annetaan "tuottajan" määritelmä, joka eroaa tuottajaryhmittymien osalta määritelmästä, jota sovellettiin lampaan- ja vuohenliha-alan palkkiojärjestelmiin ennen vuotta 2002 seuraavien neuvoston asetusten mukaisesti: interventiota koskevista yleisistä säännöistä lampaan- ja vuohenliha-alalla 14 päivänä lokakuuta 1980 annettu neuvoston asetus (ETY) N:o 2644/80(2), painaviksi ruhoiksi lihotettavien karitsojen määritelmästä 12 päivänä joulukuuta 1989 annettu neuvoston asetus (ETY) N:o 3901/89(3), sellaisena kuin se on muutettuna asetuksella (EY) N:o 1266/95(4), lampaiden ja vuohien kasvatukselle tietyillä yhteisön epäsuotuisilla alueilla myönnettävästä erityistuesta 14 päivänä toukokuuta 1990 annettu neuvoston asetus (ETY) N:o 1323/90(5), sellaisena kuin se on viimeksi muutettuna asetuksella (EY) N:o 193/98(6), lampaan- ja vuohenliha-alan tuottajapalkkion myöntämistä koskevista yleisistä säännöistä 27 päivänä marraskuuta 1990 annettu neuvoston asetus (ETY) N:o 3493/90(7), sellaisena kuin se on viimeksi muutettuna asetuksella (EY) N:o 2825/2000(8), tuoreiden ja jäähdytettyjen lampaanruhojen yhteisön vakiolaatuluokasta 5 päivänä helmikuuta 1991 annettu neuvoston asetus (ETY) N:o 338/91(9), sellaisena kuin se on muutettuna asetuksella (EY) N:o 2536/97(10), ja lampaan- ja vuohenliha-alan yhteisestä markkinajärjestelystä 3 päivänä marraskuuta 1998 annettu neuvoston asetus (EY) N:o 2467/98(11), sellaisena kuin se on muutettuna asetuksella (EY) N:o 1669/2000(12). Tämän vuoksi on tarpeen säätää siirtymäjärjestelyistä sellaisten tuottajaryhmittymien osalta, jotka on määritelty aiemmissa säännöissä mutta jotka eivät ole yhdenmukaisia tuottajaa koskevan uuden määritelmän kanssa.
(2) On tarpeen sallia, että tuottajaryhmät tekevät vuoden 2002 palkkiota koskevia hakemuksia asetuksen (EY) N:o 2529/2001 3 artiklan a alakohdassa määriteltyjen tuottajien puolesta.
(3) Jos kyseessä ovat väärinkäytökset, vähennyksiä ja poissulkemisia olisi sovellettava tuottajaryhmittymään kokonaisuutena. Jos niitä sovelletaan myöhempinä vuosina säännösten tahallisen noudattamatta jättämisen vuoksi, niitä olisi sovellettava väärinkäytöksen tekoajankohtana ryhmittymän jäseninä olleisiin tuottajiin, vaikkeivät nämä enää kuuluisi ryhmittymään.
(4) Komission asetuksen (EY) N:o 2550/2001(13) 2 artiklan 3 kohdassa, jossa vahvistetaan tilallapitoaika, jonka kuluessa tuottaja sitoutuu pitämään tilallaan palkkiohakemuksen kohteena olevan määrän uuhia ja/tai vuohia, säädetään, että kyseinen ajanjakso alkaa seuraavana päivänä palkkiohakemusten viimeisen jättöpäivän jälkeen. Lampaan- ja vuohenliha-alan palkkiojärjestelmään ennen vuotta 2002 sovellettavien sääntöjen mukaan pitoaika alkaa hakemusten jättöjakson viimeisenä päivänä. Jäsenvaltiot eivät ole eräissä tapauksissa pystyneet mukautumaan uusiin säännöksiin asetusten (EY) N:o 2529/2001 ja (EY) N:o 2550/2001 antamispäivän vuoksi. Sen vuoksi on tarpeen säätää pitoajan vahvistamista koskevista siirtymäjärjestelyistä.
(5) Tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Jäsenvaltioiden markkinointivuotta 2001 koskevien hakemusten osalta hyväksymät tuottajaryhmittymät, jotka eivät ole asetuksen (EY) N:o 2529/2001 3 artiklan a alakohdassa säädetyn "tuottajan" määritelmän mukaisia, voivat jättää markkinointivuotta 2002 koskevia palkkiohakemuksia tuottajien puolesta.
Tällöin tuottajaryhmittymän on jätettävä yksi ainoa hakemus, joka kaikkien ryhmittymän jäsenten on allekirjoitettava. Palkkiohakemuksessa on ilmoitettava kunkin tuottajan ryhmittymälle luovuttamien eläinten määrä. Palkkio maksetaan suoraan ryhmittymälle.
2. Tuottajiin sovelletaan kaikkia muita asetuksessa (EY) N:o 2550/2001 säädettyjä velvoitteita.
2 artikla
Markkinointivuotta 2002 koskevien palkkiohakemusten osalta komission asetuksen (EY) N:o 2419/2001(14) 40 artiklassa tarkoitettuja vähennyksiä ja poissulkemisia koskevia sääntöjä sovelletaan 1 artiklan 1 kohdan ensimmäisessä alakohdassa tarkoitettuihin tuottajaryhmittymiin kokonaisuutena. Jos kyseessä on säännösten tahallinen noudattamatta jättäminen, kyseisessä artiklassa säädettyjä vähennyksiä ja poissulkemisia sovelletaan myös tuottajiin, jotka olivat tuottajaryhmittymän jäseniä väärinkäytöksen tekoajankohtana vaikka nämä olisivatkin myöhempinä vuosina ryhmittymään kuulumattomia tuottajia.
3 artikla
Sen estämättä, mitä asetuksen (EY) N:o 2550/2001 2 artiklan 3 kohdassa säädetään, jäsenvaltiot voivat päättää, että tilallapitoaika, jonka kuluessa tuottaja sitoutuu pitämään tilallaan palkkiohakemuksen kohteena olevan määrän uuhia ja/tai vuohia, alkaa palkkiohakemusten viimeisenä jättöpäivänä.
4 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Asetuksen 1 ja 3 artiklaa sovelletaan ainoastaan kalenterivuoteen 2002.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä helmikuuta 2002.

Labels: 17
5
6